Беларускі край
*Анатоль Зэкаў*

Над зямлёй крыля́е[[1]](#footnote-1) бусел.

Скачуць конікі ў траве.

Дзед жыве ў Беларусі,

I бабуля тут жыве.

Тут жывуць і тата з мамай,

Брацік мой, мая сястра.

Тут жыву і я таксама.

Беларусь — наш родны край.

Край лясоў, лугоў і рэчак,

Ён квітне́е[[2]](#footnote-2) з году ў год,

I на свеце будуць вечна

Край наш родны і народ.

1. *Крыля́е* — ляціць. [↑](#footnote-ref-1)
2. *Квітне́е* — становіцца прыгажэйшым. [↑](#footnote-ref-2)